பேச்சுமில்லாமல் எப்படிப் பொழுது போகிறது ? மாலை முதிர்ந்து இருள் , தோட்டத்தில் வாழை மரங்களிலும் வைக்கோற்போரிலும் கிணற்றடியிலும் வழிய ஆரம்பித்தது. வானம் அப்பொழுதுதான் தூக்கம் கலைந்ததுபோல் , அதன் பல்லாயிரம் கண்கள் ஒவ்வொன்றாயும் , ஒருங்கொருங்காயும் விழித்துச் சிமிட்ட ஆரம்பித்தன. “ கலத்தில் சாதம் போட்டிருக்கிறேன் ; சாப்பிட வாங்கோ. " " ஊஹூம். " " சாப்பிடாதபடி என்ன நடந்துவிட்டது ? கண்ணாடி போனால் பீடை தொலைஞ்சது - நீங்க வாங்கோ. " " இல்லை எனக்கு வேண்டியில்லை. வற்புறுத்தாதே ; நான் மாடிக்குப் போகிறேன். " அவன்